สวัสดีค่ะอาการเริ่มแรกที่รู้สึกได้คือปวดบริเวณฟันคุด เราเลยไปคลินิก พอดูฟันก็บอกว่าไม่น่าปวดที่ฟันคุด เพราะฟันคุดขึ้นมาพ้นเหงือกแล้ว แถมไม่มีอักเสบอะไร น่าจะปวดฟันกรามน้อยซี่ที่ผุอยู่มากกว่า แต่เราสังเกตว่ากดฟันคุดแล้วเรารู้สึกปวด วันนั้นเลยตัดสินใจถอนฟันคุดไป และหลังถอน 1 อาทิตย์ อาการปวดยังอยู่เหมือนเดิมเป้ะ แถมยังมีอาการปากชาเพิ่มขึ้นมา เราเลยกลับไปคลินิกอีกรอบ บอกว่า รากฟันเราจุ่มอยู่ในเส้นประสาทค่อนข้างเยอะ เลยเป็นสาเหตุทำให้ปากชา แต่มันจะต้องชาอย่างเดียวสิต้องไม่ปวด เลยคิดว่าน่าจะเป็นเพราะเรากำลังรักษารากฟันอยู่ด้วยหรือเปล่า ซึ่งตอนนี้กำลังใส่วัสดุอุดชั่วคราวอยุ่ ใส่ยาฆ่าเชื้อให้ไป 3รอบแล้ว พอเราบอกยังปวดก็ยังไม่ได้ปิดให้แต่ใส่ยาไปเพิ่มและอุดชั่วคราวอีกรอบทำซ้ำๆอยู่แบบนี้ทั้ง 3 รอบ ล่าสุดบอกว่ารากฟันสะอาดแล้ว ซึ่งตอนนนี้อยากทราบว่ามีโอกาสเป็นอย่างอื่นนอกจากปัญหาสุขภาพฟันบ้างไหมคะอาการปวดตอนนี้ : ปวดตุ้บๆ ใต้เหงือกบริเวณที่ถอนฟันคุดออกไป แถวเส้นประสาท จะปวดเยอะเวลาเคี้ยวของเหนียวๆ หรือต้องใช้กำลังเคี้ยว แต่ปวดตือๆตลอดทั้งวัน หนักบ้างเบาบ้าง บางทีมีปวดจิ้ดๆไปแถบหู ลูบใบหน้าสมผัสใบหน้า ไม่ได้รู้สึกเจ็บแปร้บหรืออะไร ตื่นนอนมา ความรู้สึกปวดคล้ายระบมมากกว่า
สวัสดีค่ะ อาการปวดฟังมาเรื้อรังนั้นอาจจะเกิดจาก ปวดจากฟันผุ แล้วลามลงไปที่รากประสาทฟันแล้วยังไม่ได้รับการรักษารากด้วย ปวดจากฟันคุดที่ยังฝังอยู่ข้างใน หริอถ้าสาเหตุอื่นๆนอกเหนือจากฟันที่อาจทำให้ปวดตรงบริเวณฟันได้เช่น ข้อต่อบริเวณขากรรไกรอักเสบ ต่อมน้ำลายบริเวณกกหูอักเสบ เกิดตามหลังอุบัติเหตุเช่นการกระแทกแรงๆบริเวณดังกล่าว แต่หากมีสาเหตุในช่องปากหรือฟันที่อธิบายได้ ก็จะยังนึกถึงสาเหตุอื่นๆได้น้อยกว่าค่ะซึ่งการรักษาเรื่องฟันผุที่เป็นมาก รากฟันได้รับความเสียหายไปด้วยแล้ว มักต้องใช้เวลาในการรักษานาน และการรักษารากฟันทำได้ยาก ต้องอาศัยทันตแพทย์ผู้เชี่ยวชาญ ถ้ายังรักษาได้ไม่ครบ อาจจะยังมีอาการปวดหรือเสียวฟันบริเวณที่เป็นดังกล่าวมาได้อยู่แนะนำการกลับไปพบทันตแพทย์ตามนัดเพื่อตรวจประเมินอาการต่อเนื่องและรับการรักษาด้วยการอุดฟันและรักษารากฟันอย่างเหมาะสมต่อไป จากที่กล่าวมาคิดถึงสาเหตุอื่นๆนอกจากฟันได้น้อยอยู่ค่ะ